DS «Balder»

DS «Balder», senere DS «Meland», var et dampskip bygget i 1875 for Tysnæs & Kvindeherreds Dampskibsselskab. 

Skipet gikk først i lokalruter i Tysnes og Kvinnherad-området men måtte gi seg etter noen år på grunn av sterk konkurranse fra andre lokale rederier. I 1880 ble Balder solgt til Nordre Bergenhus Amts Dampskibe (senere Fylkesbaatane i Sogn og Fjordane) og satt inn i lokalruter i Fjordane. I 1939 ble skipet igjen solgt, denne gang til Alversund & Meland Eimbaatlag, gitt navnet «Meland» og satt inn i rute mellom Bergen, Frekhaug og Alversund. Noen få år senere ble skipet solgt til Stavanger og bygd om til fraktebåt. I 1952 sprang «Meland» lekk  og gikk ned i Sandsfjorden.

Historie
1875:	Levert som «Balder» for verkstedets egen regning
1878:	Solgt til Tysnæs & Kvindeherreds Dampskibsselskab, Bergen
1880:	Innkjøpt av Nordre Bergenhus Amts Dampskibe, Bergen
1919:	20.06.: Rederiet omdøpt Fylkesbaatane i Sogn og Fjordane, Bergen
1939:	Solgt til Alversund & Meland Eimbaatlag L/L, Frekhaug/Bergen. Omdøpt «Meland»
1941:	Solgt til Eilert Østbø, Stavanger. Ombygd fraktebåt: 98 brt, 43 nrt
194?:	Solgt til Signe Berg-Johnsen, Stavanger
1947:	Solgt til Gjert E. Tofte, Toftevåg/Stavanger. Ombygd til motorskip: June-Munktell RM, 50 bHK
1948:	Solgt til Trygve Tveita, Tveita i Ryfylke/Stavanger
1952:	05.12.: Sprang lekk og sank i Sandsfjorden under gange i is. Fartøyet var underveis til Sauda med sand.

Kilder

Eksterne lenker
 Bilde av «Balder»

FSF-skip
Skip fra 1875
Sjøfart i Vestland
Norske dampskip
Sjøulykker i 1952
Forliste skip
Skip sluttseilt 1952
Kristiansands mekaniske verksted
Artikler i sjøfart-prosjektet